28 аптадан кейін

«28 аптадан кейін» () — 2007 жылғы Хуан Карлос Фреснадильоның қорқынышты фильмі, «28 күннен кейін» фильмінің сиквелі.«28 Weeks Later» brings back «the infected» (and some pretty contagious action)As American forces attempt to rebuild Britain following the events of the first film, the rage virus strikes again.Thrills and ills epidemic as sequel proves infectiousDirected by Juan Carlos Fresnadillo and starring Robert Carlyle, Catherine McCormack and Rose Byrne.  Бұл фильмнің оқиғасы бірінші фильмнің оқиғасының жалғасы болып табылады. Фильмнің тұсаукесері Ұлыбритания мен АҚШ-та 11 мамыр 2007 жылы болды.

 Сюжеті 
Алдыңғы фильмде сипатталған оқиғаның нәтижесінде қаһар вирусы Ұлыбританияның барлық дерлік тұрғындарын жойды. Фильм аман қалған азғантай адамдар тобының құпия баспанасынан басталады, кейін ол жерге бәрібір вирус жұқтырғандар басып кіреді. Вирус жұқтырғандардың басқыншылығына ұшыраған үйден Дон жалғыз өзі әйелі Эллисті сол үйде тастап аман-есен шыға алды.  

Эпидемия басталғаннан бастап 5 аптадан кейін вирус жұқтырғандардың барлығы аштықтан өледі, 11 аптадан кейін НАТО құрамымен бірге АҚШ әскері Лондонға кіреді, 24 аптадан кейін елді қалпына келтіру жұмыстары басталды. Фильмнің негізгі оқиғалары эпидемия басталғаннан бастап 28 аптадан кейін болады.  

Аман қалғандар мен репатрианттар АҚШ әскерінің қорғауындағы Лондонның ауданы — «жасыл аймақ»-та орналасқан. Донға оның балалары — Энди есімді ұл мен Тэмми есімді қызы қайтып оралады. Олар эпидемия уақытында шетелде демалыста болатын. Дон оларға аналарының қайтыс болғанын айтады, бірақ өзінің аналарын тірідей тастап кеткенін жасырып, аналарын жұқтырғандар өлтірді деп айтады. 

Энди өзінде ең болмаса анасының бір суреті болғанын қалайды, балалар жасырын түрде жасыл аймақтан шығып, өздерінің ескі үйіне барады. Олар ол жерде өздерінің тірі анасын табады. Балалардың ізіне түскен әскерлер балалар мен олардың анасын тауып, оларды жасыл аймаққа алып кетеді.

Жасыл аймақта дәрігерлер аналарында вирус жұқтырғандардың тістеген іздерін анықтайды. Кейін ол әйел вирусты симптомсыз тасымалдаушы екені анықталады. АҚШ әскері генералы ол әйелді қауіпті деп танып, жоюға шешім қабылдайды. Бірақ, сол кезде Дон әйеліне келіп одан сатқындық үшін кешірім сұрап, ернінен сүйеді. Сүйіскен кезде вирус сілекей арқылы Донға жұғады, Дон вирус жұқтырады, әйелін өлтіреді, және бостандыққа шығып барлық адамдарға шабуыл жасайды. Сол арқылы вирус тізбекті реакция арқылы тарала бастайды.

Дабыл қағылғаннан кейін әскери адамдар тұрғындарды қауіпсіз баспаға қамайды, сол жерге Эндиде кіреді. Дон қауіпсіз баспаға кіріп вирусты адамдарға тарата бастайды. Шулаған халық абыр-сабырға беріліп, есікті бұзып сыртқа ұмтылады. Әскери адамдар бірқатар уақыт тек қана вирус жұқтырғандарды анықтап, соларды ғана атады, бірақ вирус өте жылдам таралғандықтан генерал бүкіл тұрғындарды жоюға бұйрық береді.

Энди баспанадан желдету құбыры арқылы аман шығып тәтесімен және биолог Скарлетпен кездеседі. Скарлеттің басты мақсаты не болсада балаларды аман алып қалу, өйткені балалардың қанында аналарынан тараған ерекше ген үлгісі бар және сол арқылы вирустан вакцина жасап шығаруға болады деп ойлайды. Оларға аман қалуға мерген сержант Дойл көмектеседі. Олар бұл аймақтан аман-есен шығады, өйткені бұл жерді әскери ұшақтар өртеп жіберген.

Дойлдың артынан оның досы ұшқыш Флинн тікұшақта келеді, бірақ ол тікұшағына балалар мен биолог Скарлетті алудан бас тартады. Сол кезде оларға әскери ұшақтан өртенген «Жасыл аймақтан» аман қалған вирус жұқтырғандар шабуыл жасайды. Ұшқыш Флин олардың көбісін тікұшақ қозғалтқышымен жояды. Олар Уэмбли стадионында кездесуге келісіп, Флинн ұшып кетеді. 

Әскерилер енді «Жасыл аймақтан» тыс жерлерді вирус жұқтырғандардан химиялық қарумен және отшашармен тазалауға кірісті. Дойл және басқалары химиялық түтіннен және вирус жұқтырғандардан көлікке кіріп аман қалады, бірақ отшашар ұстаған әскерилер жақындап келе жатыр, ал көлік оталмайды. Сонда Дойл сыртқа шығып, көлікті артынан итереді. Көлік орнынан қозғалғаны сол еді отшашар ұстаған әскерилер оны тірідей өлтіреді. Скарлет көлікті айдап кетеді, көлікке әскери тікұшақ оқ жаудырады. 

Метроға келген соң Скарлет Дойлдың мылтығымен және балалар төменге түседі. Қараңғыда олар бір-бірін жоғалтады. Оларды Дон тауып, Скарлетті өлтіріп, Эндиді тістейді. Тэмми әкесін мылтықтықпен өлтіруіне тура келеді. Вирусқа бағынбаған, бірақ сонда да вирус жұқтырған Энди және тәтесі Тэмми стадионға жетеді. Ол жерде оларды ұшқыш Флинн күтіп тұрған еді. Флиннға ешкім әлі балалардың ерекше генін айтып үлгерген жоқ еді. Флинн балаларды Ла-Манш бұғазынан өткізіп Францияға жеткізуге шешім қабылдайды. 

28 күн өтеді. Флиннің бос тікұшағы және құлаққапта француз тілінде көмек шақырған дауыс көрсетіледі. Вирус жұқтырғандар Эйфель мұнарасы алдынан жүгіріп өтеді.

 Рөлдерде 
АктёрРөліИмоджен ПутсТэмми ХаррисМакинтош МаглтонЭнди ХаррисДжереми Реннерсержант ДойлРоберт КарлайлДональд «Дон» ХаррисРоуз Бирнмайор Скарлет РоссКэтрин МаккормакЭлис ХаррисГарольд Перриноұшқыш Флинн Идрис Эльбагенерал СтоунГарфилд МорганДжефф

 Жалғасы 

 Дереккөздер 

 Сілтемелер 


Санат:Хуан Карлос Фреснадильо фильмдері
Санат:20th Century Fox фильмдері
Санат:Вирус туралы фильмдер
Санат:Ағылшын тіліндегі фильмдер